כנרת אחרת
כשהיינו צעירים מאוד מאוד; טהורים זכים תמימים יפים ועוד; אז גם שרנו לך הרבה הרבה שירות; ולשמך קשור קשרנו אגדות; צעירה יפה היתה לך בגליל; שידעה לשיר רק בחדווה וגיל; על שפתך אז נער חמד פעם גר; ותורה למד מפי נביא נסתר; כנרת כנרת נראית קצת אחרת; תכולה וזוהרת היית; עתה את סוערת צבעך גם עופרת; ובכל זאת יקרת מתמיד; יש לך אוהבים לרוב ומחזרים; הם שרים ופורטים על מיתרים; אך לא פעם נשמעות בין השירים; גם שריקות של פגזים וכדורים; גם עכשיו נאהב אותך לא נוותר; ואולי אפילו טיפ טיפה יותר; כי בצפון גבולך למדנו זה היום; שאינך רק אגדה או סתם חלום; ופתאום שלוה רוגעת שוב כולך; ערב ערב ברמה נשמע קולך; את בניך תבכי הגיבורים; שהחזירו לך לעד את ההרים; לוחמיך יתקבצו איש אל אחיו; במחול אותך יקיפו מסביב; אין דבר כנרת לא בכית לשוא; באמת כולך שלנו את עכשיו; כנרת כנרת נראית קצת אחרת; תכולה וזוהרת היית; אתמול עוד סוערת, היום כבר זוהרת; חיוך של שפתיך תמיד; 